La Chiesa Ortudossa surgìu nta lu 1054, quannu si appi lu Scisma d'Orienti: lu Papa Liuni IX e lu Patriarca di Costantinòpuli Micheli I si scumunicaru a vicenna. La quistioni principali era l'auturità papali: lu Papa pinzava ca fussi giustu ca iddu, n qualità di succissuri di San Petru, fussi lu capu di tutta la Chiesa, mentri ca li quattru patriarchi orientali a iddu ci dàvinu sulu n'auturità onuraria e pinzàvinu ca èrinu iddi li veri capi di lu cristianesimu orientali.